Porchetta - friptura italiana 

Ingrediente:
● Piept de porc cu sorici - 2 kg  (cantitatea este aproximativa, depinde ce bucata gasiti)
● Ulei de masline - 5 linguri 
● Seminte de fenicul - 1 lingura 
● Rozmarin - 1 lingura  (am in vedere uscat, dar merge si proaspat)
● Salvie - 1 lingura  (uscata sau proaspata)
● Usturoi (catei) - 4 buc 
● Sare - 3 linguri 

Mod de preparare:
1. Asa arata bucata de piept de porc pe care o folosesc la Porchetta, trebuie sa fie moderat de grasa, neaparat cu sorici si suficient de mare ca sa o puteti rula.
2. Daca o gasiti si cu costita, neaparat se scoate si folositi in alta mancare.
3. Acum modelam si formam bucata de carne pentru rulada:
- neaparat taiati putin din colturi si laterale, sa formati un dreptunghi mai drept de carne, daca aceasta nu are forma potrivita;
4. - Daca aveti vreo zona unde stratul de slanina este mai gros, recomand cu atentie si un cutit bine ascutit sa o transati si extrageti, adica atent feliati si dati carnea la o parte (fara sa o scoateti de tot), pana cand ajungeti la slanina. O scoateti atent de pe sorici si aveti grija sa nu stricati soriciul cand lucrati la aceasta procedura.
5. - si la final, recomand sa desfaceti si transati bucata de piept ca pe o carte, neaparat cu soriciul in jos. Astfel suprafata asezonata cu mirodenii va fi mai mare, respectiv friptura va avea gust mai complet si bun.
Aici puteti sa mai adaugati in mijloc bucati de carne sau muschiulet, pentru umplere, daca pieptul a fost ceva mai gras si dupa ce ati scos slanina sa aveti mai multa carne in Porchetta.
6. Intr-un bol puneti 3 linguri de ulei, 2 linguri de sare si striviti cei 4 catei de usturoi.
7. Semintele de fenicul se macina intr-un blender sau rasnita de cafea, tot aici maruntiti rozmarinul si salvia daca sunt uscate.
Daca folositi rozmarin si salvie proaspata, doar le tocati marunt.
8. Adaugati mirodeniile in bolul cu ulei, usturoi si sare, amestecati bine.
9. Cu aceasta compozitie ungeti bine si masati bucata de carne pregatita mai sus, doar soriciul nu trebuie uns.
10. Rulati strans in asa fel ca la final sa aveti sus partea cu soric.
11. Observati aici cum trebuie sa fie.
12. Cu ata speciala de bumbac pentru bucatarie legati strans frpitura din loc in loc, sa-si tina forma dupa coacere.
Tehnica de legare o puteti gasi pe Youtube, cautati dupa "how to tie a roast with a string' sau "tying a loin of meat".
13. Apoi inveliti friptura intr-o punga sau bucata de folie de plastic si puneti la frigider pentru 24 de ore, sa se marineze.
14. Dupa acest timp o scoateti, ungeti cu 1-2 linguri ulei de masline si presarati 1 lingura de sare peste ea.
15. Inveliti intr-o bucata de folie de aluminiu sau intr-o folie de copt (punga de copt) si puneti in cuptorul preincalzit la 200 de grade, pentru 1.5 ore.
16. Dupa acest timp scoateti folia sau taiati punga de copt si ungeti friptura porchetta cu grasimea si sosul din tava. 
Puneti din nou la cuptor, daca aveti ventilatie puteti s-o porniti acum pentru o rumenire mai rapida a crustei.
17. Lasati la cuptor pana se rumeneste frumos, dar in acest timp o mai scoateti si ungeti cu grasimea din tava.
La final o scoateti din cuptor, ungeti cu sos si lasati putin la temperatura camerei sa se racoreasca. O puteti apoi felia calda si servi cu orice garnitura preferati, doar sa scoateti atent asa de bumbac inainte.
18. Noi preferam sa facem sandwich-uri cu Porchetta, pentru asta pregatesc neaparat o Foccacia dupa reteta de aici, doar ca nu pun mozzarella si pesto, asezonez doar cu rozmarin, sare si ulei de masline.
Dupa ce se raceste putin, o tai bucati mari, cat pentru niste sandwich-uri generoase.
19. Friptura Porchetta o tin la frigider minim 12-24 de ore si atunci se feliaza usor si subtire.
Tai in jumatate pe lat felia de foccacia, o ung cu sos Pesto, pun felii de porchetta, ruccola sau alte verdeturi, ceva rosii cherry sau ardei si gata, eventual plus niste branza cremoasa sau mozzarella si iese mai bun si delicios decat la mama lui!
Pofta Buna!